Tillæg til ansættelsesbevis

Mellem parterne Medarbejders navn:

Adresse:

Adresse:

(herefter kaldet ”medarbejderen”)

og Virksomhedens navn:

Adresse:

Adresse:

CVR nr.:

(herefter kaldet ”virksomheden”)

1. Definitioner

Køretøj:Ethvert motorkøretøj ejet, lejet eller leaset af virksomheden eller overladt i virksomhedens varetægt af en kunde eller enhver tredjemand.

Kørsel: Enhver privatkørsel eller erhvervsrelateret kørsel i et køretøj.

Vanvidskørsel: Særlig hensynsløs kørsel, kørsel under påvirkning af alkohol eller euforiserende stoffer, der har medført en ubetinget frakendelse af førerretten, samt uagtsom forvoldelse af betydelig skade på nogens legeme eller helbred under særligt skærpende omstændigheder i forbindelse med en overtrædelse af Færdselsloven eller nogen anden form for fortolkning lagt af de danske domstole, myndighederne, lovgivningen eller anden offentlig institution.

1. Medarbejderens erklæringer

Ved underskrift på nærværende tillæg erklærer medarbejderen, at:

Medarbejderen ikke tidligere er straffet for vanvidskørsel,

Der ikke på medarbejderens private straffeattest optræder en straf for vanvidskørsel,

Være den eneste fører af køretøjet, og at ingen anden vil køre dette,

Hvis køretøjet lånes ud, da indestår medarbejderen for, at føreren ikke tidligere er dømt for vanvidskørsel og påtager sig samme erstatningsansvar overfor virksomheden, som havde medarbejderen selv været fører af køretøjet.

Gyldigt kørekort er forevist i forbindelse med underskrift af nærværende tillæg.

1. Medarbejderens private straffeattest

Medarbejderen har forelagt virksomheden sin private straffeattest, hvorpå der ikke optræder en straf for vanvidskørsel.

Medarbejderen forpligter sig til straks at give meddelelse til virksomheden, hvis medarbejderen dømmes for vanvidskørsel.

1. Erstatningsansvar

Ved medarbejderens kørsel i et køretøj må medarbejderen forvente at ifalde et erstatningsansvar overfor virksomheden eller køretøjets ejer for køretøjets fulde værdi, hvis køretøjet konfiskeres som følge af medarbejderens vanvidskørsel eller anden lovovertrædelse, der medfører konfiskation af bilen. Erstatningsansvaret i relation til den konfiskerede bil samt et eventuelt yderligere erstatningsansvar, der udspringer af vanvidskørsel, skal vurderes efter reglerne herom, navnlig Erstatningsansvarslovens § 23.

1. Ansættelsesretlige konsekvenser

Hvis et køretøj konfiskeres i medarbejderens varetægt, eller medarbejderens erklæringer ikke overholdes eller brister, og dette får økonomisk betydning for virksomheden, kan dette føre til øjeblikkelig bortvisning og ophør af ansættelsesforholdet hos virksomheden uden nogen ret til yderligere opsigelsesvarsel eller nogen form for kompensation.

Får medarbejderen i øvrigt frakendt sin førerret, kan dette have ansættelsesretlige konsekvenser.

1. Fuldbyrdelse og modregning

Erstatningsspørgsmålet kan behandles under den straffesag, der anlægges mod medarbejderen i forbindelse med konfiskation af køretøjet.

Et erstatningskrav rettet mod medarbejderen i forbindelse med konfiskation af et køretøj i medarbejderens varetægt kan modregnes i medarbejderens løn, herunder pension og feriepenge.

Nærværende udgør et tillæg angående vanvidskørsel til det udleverede ansættelsesbevis. Tillægget træder i kraft, når det er underskrevet af begge parter.

Dato:

For virksomheden

Underskrift virksomhed Underskrift medarbejder